Na telo (televízna relácia)

***Na telo*** je televízna politická diskusná relácia, ktorú vysiela TV Markíza a v súčasnosti ju moderuje Karolína Lacová.  Vysiela sa s týždennou periodicitou v nedeľu popoludní v priamom prenose. 

Relácia sa vysielala na TV Markíza od roku 1999 až do roku 2013, kedy kvôli postupne klesajúcej sledovanosti televízia jej pravidelné vysielanie ukončila a následne sa relácia objavovala na obrazovke iba príležitostne. Na obrazovky sa definitívne vrátila po piatich rokoch, 16. septembra 2018 s moderátorom Michalom Kovačičom.

27. mája 2024 ohlásilo vedenie Markízy, že s okamžitou platnosťou končí relácia Na telo a v Markíze zároveň aj Michal Kovačič. Dôvodom bolo podľa vedenia spravodajstva Markízy zneužitie vysielacieho času za účelom vyjadrenia vlastného názoru moderátora. Michala Kovačiča ale podporilo takmer 120 zamestnancov Markízy. Relácia sa však do pravidelného vysielania Markízy vrátila v novej podobe po necelých 5 mesiacoch, 20. októbra 2024, s novou moderátorkou Karolínou Lacovou.

## Koncept
Moderátor si do televízneho štúdia pozýva dvoch hostí z politickej sféry, s ktorými diskutuje na aktuálne politické a spoločenské témy. Možnosť zapojiť sa do relácie mali aj diváci, a to prostredníctvom hlasovania zväčša o tom, ktorý z prítomných diskutujúcich ich viac zaujal. V pôvodnej relácii vysielanej pred rokom 2013 sa diváci zapájali prostredníctvom SMS, od roku 2018 hlasovanie prebiehalo cez sociálnu sieť Facebook. V roku 2023, kedy prišlo k údajnému pokusu o manipuláciu diváckeho hlasovania  televízia možnosť hlasovať ukončila.

## Moderátori
Relácia fungovala od roku 2003 na princípe jedného moderátora a viacerých hostí. Stabilnou súčasťou od začiatku vysielania bola Zlatica Puškárová, s výnimkou jarnej sezóny v roku 2010, kedy ju pre materské povinnosti nahradil Gábor Grendel. Novým moderátorom relácia po jej reštarte v roku 2018 sa stal Michal Kovačič.

* Zlatica Puškárová (19992013)
* Gábor Grendel (2010)
* Michal Kovačič (20182024)
* Karolína Lacová (2024 – súčasnosť)

Do roku 2003 reláciu uvádzali moderátori vo dvojiciach, v priebehu rokov sa tak na tomto poste popri Zlatici Puškárovej vystriedali:

* Vladimír Repčík
* Elena Linczényová
* Soňa Bullová
* Pavol Pavlík 
* Ľubomír Karásek

## Série

## Časti
### 1. séria (jeseň 2018)

poznámka: * špeciálne vydanie k 100. výročiu vzniku Československa vysielané z Prahy

### 2. séria (jar 2019)

poznámka: časti vyznačené **tučným písmom** boli špeciálne vydania venované prezidentským voľbám resp. ***kurzívou*** voľbám do Európskeho parlamentu

### 3. séria (jeseň 2019)

poznámka: * špeciálne vydanie k 30. výročiu Nežnej revolúcie

### 4. séria (jar 2020)

### 5. séria (jeseň 2020)

### 6. séria (jar 2021)

### 7. séria (jeseň 2021)

### 8. séria (jar 2022)

### 9. séria (jeseň 2022)

poznámka: * špeciálne vydanie k spojeným komunálnym a krajským voľbám

### 10. séria (jar 2023)

### 11. séria (jeseň 2023)

### 12. séria (jar 2024)

### 13. séria (jeseň 2024)

### 14. séria (jar 2025)

### 15. séria (jeseň 2025)

### 16. séria (jar 2026)

## Na Telo Plus
V lete 2020 počas letnej televíznej prestávky sa relácia presunula na spravodajský portál tvnoviny.sk, kde sa objavovali nové vydania každú nedeľu o 18:00. Internetové vydanie relácie zostalo zachované aj po skončení letnej prestávky a v novom vysielacom čase bolo zverejňované online vo štvrtky o 18:00. Neskôr sa Na Telo Plus presunulo ako doplnkový internetový formát na utorky, bežiac celoročne. Okrem tradičného duelu politikov sa v relácii často objavovali aj osobnosti z iných oblastí spoločenského života. Po odchode Michala Kovačiča Na Telo Plus nepokračovalo až do jesene 2025, kedy sa internetový formát vrátil s moderátorkou Karolínou Lacovou. Nové časti vychádzajú vždy vo štvrtok a ako hostia sú pozývaní okrem politikov rôzni odborníci, politológovia, sociológovia, bývalí politici či vedci. 
### Hostia

## Referencie

Kategória:Televízne relácie TV Markíza
Kategória:Politické televízne programy